Diari Oficial de la Generalitat Valenciana


Sumari del DOGV 8021, del 18-04-2017 (2017/3070)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3070


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2017/3070]  
En compliment de l'acord adoptat pel Consell Rector d'aquesta entitat, en la seua sessió de data 27 de març de 2017, i de conformitat amb l'establit legalment i estatutàriament, es convoca tots els socis d'aquesta caixa rural per a celebrar Assemblea General ordinària el pròxim dia 18 de maig de 2017, en el local situat al carrer de Juan Capó, número 28 de la Vall d'Uixó, a les 21.30 hores en primera convocatòria i a les 22.00 hores en segona, a fi de tractar dels diferents punts del següent  
  
  
Ordre del dia  
Primer. Examen i aprovació, si escau, de la gestió social, dels comptes anuals i informe de gestió de l'entitat corresponents a l'exercici 2016.  
  
Segon. Examen i aprovació, si escau, de la proposta de distribució dels resultats de l'exercici 2016.  
  
Tercer. Examen i aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i Pla d'inversions i despeses d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2018 fins a la celebració de la pròxima Assemblea General ordinària. Facultats per a la seua delegació en la direcció general de l'entitat.  
  
Quart. Aprovació de la retribució de les aportacions socials corresponent a l'exercici de 2017; ratificació dels pagaments a compte realitzats en 2016.  
Delegació en el Consell Rector, fins a la celebració de l'Assemblea General ordinària de l'any 2018, per a la fixació del tipus d'interés de les aportacions al capital social, temps i forma de pagament.  
Aprovació dels criteris de remuneració d'aportacions al capital social en els termes fixats pel Consell d'Administració del Banco de Crédito Social Cooperativo, entitat capçalera del Grup Cooperatiu Cajamar, en la seua sessió del 2 de març de 2017.  
  
Cinqué. Proposta de creació de la pàgina web corporativa de Caixa Rural Sant Vicent Ferrer de la Vall d'Uixó com a seu electrònica, en els termes previstos en l'article 6 de la Llei de cooperatives de la Comunitat Valenciana. Modificació de l'article 6 dels estatuts socials, que passarà a denominar-se: durada, domicili social i pàgina web corporativa; introducció d'un últim paràgraf en aquest article amb la finalitat de regular la citada pàgina web corporativa d'aquesta caixa rural. Delegació en el Consell Rector per a poder traslladar la pàgina web corporativa.  
Delegació en el president, secretari i director general de l'entitat perquè qualsevol d'ells de forma indistinta puga elevar a públic el present acord.  
  
Sisé. Examen i aprovació, si escau, de la proposta de modificació dels següents articles dels estatuts socials: a) Article 32 relatiu a les classes d'Assemblea General i convocatòria, amb la finalitat de substituir la publicació en un periòdic de gran difusió en l'àmbit d'actuació de la Caixa per la publicació en la web corporativa de la Caixa, en els termes previstos en l'article 34 de la Llei de cooperatives de la Comunitat Valenciana. b) Article 33 relatiu a la constitució de l'Assemblea, introduint un nou paràgraf amb la finalitat de poder celebrar les sessions de l'Assemblea General per mitjans telemàtics en els termes previstos en l'article 36.8 de la Llei de cooperatives de la Comunitat Valenciana. c) Article 41 dels estatuts socials, relatiu a la composició del Consell Rector, amb la finalitat de reduir el nombre de membres del Consell Rector, que passarà a estar integrat per huit consellers i supressió dels dos suplents. Introducció d'una disposició transitòria primera.  
Delegació en el president, secretari i director general de l'entitat perquè qualsevol d'ells de forma indistinta puga elevar a públic el present acord.  
  
Seté. Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
  
Huité. Elecció per a la renovació estatutària dels membres del Consell Rector i suplents.  
  
Nové. Nomenament i, si escau, renovació dels auditors de comptes.  
  
  
Desé. Qüestions urgents o complementàries que resulten necessàries. Acords que siguen procedents, si escau. Suggeriments i preguntes en relació amb els assumptes de la convocatòria.  
  
Onzé. Aprovació immediata de l'acta per la pròpia Assemblea o, si no n'hi ha, designació de dos socis ?amb els seus suplents- per a l'aprovació ulterior d'aquella, juntament amb el president, en els 15 dies següents.  
  
La Vall d'Uixó, 27 de març de 2017.- El president: Vicente Pallardó Aragó.  
  
Nota: conforme al que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, el nou text dels articles 6, 32, 33, 41 i de la nova disposició transitòria dels estatuts socials la modificació dels quals ha proposat el Consell Rector així com l'informe justificatiu de la reforma estatutària i els altres documents referents a les restants propostes sobre les quals ha de decidir l'Assemblea es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea: Els socis tindran dret a rebre gratuïtament, prèvia sol·licitud per escrit, còpia dels indicats documents, així com l'ampliació de la informació que consideren necessària en relació als punts de l'ordre del dia.  
  
  
Els candidats a membres del Consell Rector, abans de la celebració de l'Assemblea General, hauran d'haver sigut declarats idonis per a l'acompliment del seu càrrec, segons avaluació realitzada pel Consell d'Administració de Banco de Crédito Social Cooperativo, SA, conforme a la normativa vigent. Els formularis per a efectuar aquesta avaluació es troben a la disposició dels candidats en la direcció general d'aquesta caixa rural, fins a 15 dies abans de la data de celebració de la present Assemblea General ordinària.